b'\n_START_ARTICLE_\nFilippo Paulucci\n_START_PARAGRAPH_\nFilippo Paulucci (1779 i Modena \xe2\x80\x93 25. januar 1849 i Nice) var en italiensk markis og en russisk generaladjudant._NEWLINE_Paulucci tjente f\xc3\xb8rst i den franske h\xc3\xa6r i 1807 inden han indtr\xc3\xa5dte i russisk tjeneste med rang af oberst. Den 7. maj 1809 blev han tildelt Sankt Georgsordenen af 4. klasse. Paulucci deltog i krigen mod tyrkerne i 1810, og blev udn\xc3\xa6vnt til kvartermester af den kaukasiske h\xc3\xa6r i 1811, mens han var guvern\xc3\xb8r i Georgien, hvor han samtidig var n\xc3\xb8dt til at f\xc3\xb8re krig mod tyrkerne i Kars og mod perserne i Karabakh samt opr\xc3\xb8rere. Paulucci modstod \xc3\xa6refuldt denne vanskelige situation, og den 25. april 1812 tildeltes han Sankt Georgsordenen af 3. klasse. men, snart efter kom der gang i forberedelserne til krig mod Napoleon, og Paulucci kaldtes til Sankt Petersborg og udn\xc3\xa6vntes til stabschef for h\xc3\xa6ren. Men efter et par dage, sandsynligvis p\xc3\xa5 grund af modstand fra Michael Andreas Barclay de Tolly, fik han posten som generalguvern\xc3\xb8r over Guvernement Livland. I 1829 forlod han den russiske h\xc3\xa6r og drog til Italien, hvor han overtog kommandoen over h\xc3\xa6ren af Piemonte.'